b"\n_START_ARTICLE_\nSveinn Bj\xc3\xb6rnsson\n_START_SECTION_\nBiografia i traject\xc3\xb2ria pol\xc3\xadtica\n_START_PARAGRAPH_\nSveinn, fill d'un prominent periodista i editor island\xc3\xa8s, es va matricular a la universitat el 1900, i es va graduar en Dret a la Universitat de Copenhaguen en 1907. Va exercir d'advocat entre 1907 i 1920 i fou un dels dos primers advocats del Tribunal Suprem island\xc3\xa8s. Va ser membre del Consell de la ciutat de Reykjav\xc3\xadk entre 1912 i 1920, moment en el qual va ser nomenat ambaixador a Dinamarca, c\xc3\xa0rrec que exerc\xc3\xad fins al 1924 i, posteriorment, entre 1926 i 1941._NEWLINE_Sveinn va participar en la fundaci\xc3\xb3 i direcci\xc3\xb3 de diverses empreses, com Eimskipaf\xc3\xa9lag \xc3\x8dslands, empresa l\xc3\xadder en l'enviament a Isl\xc3\xa0ndia, i les companyies d'assegurances Brunab\xc3\xb3taf\xc3\xa9lag \xc3\x8dslands i Sj\xc3\xb3v\xc3\xa1tryggingarf\xc3\xa9lag \xc3\x8dslands. Sveinn va ser, tamb\xc3\xa9, un dels fundadors de la Creu Roja d'Isl\xc3\xa0ndia el 10 de desembre 1924 i el seu primer president, c\xc3\xa0rrec que va ocupar fins a 1926._NEWLINE_Sveinn fou escollit membre del Parlament el 1914 i fins al 1916, i posteriorment, el 1920. Va exercir com a enviat especial als Estats Units (1914) i Gran Bretanya (1915), participant en el primer acord comercial brit\xc3\xa0nic-island\xc3\xa8s. El 1941 fou anomenat regent d'Isl\xc3\xa0ndia per l'Althingi (Parlament), i el president d'Isl\xc3\xa0ndia, tamb\xc3\xa9 per l'Althingi, el 17 de juny de 1944, a la cerim\xc3\xb2nia celebrada a \xc3\x9eingvellir, quan es va establir la Rep\xc3\xbablica. Posteriorment, va ser escollit, sense oposici\xc3\xb3, en 1945 i novament en 1949. Va acabar el seu mandat el 1952._NEWLINE_Va estar casat amb Ge\xc3\xb2rgia Bj\xc3\xb6rnsson (18 de gener 1884 - 18 de setembre de 1957)."